Naturforskeren Otto Fabricius. 337 
kan (jeg) forsikre, at jeg aldrig loselig betragtede noget Dyr, men med 
mine ringe Seeglas igjentog Betragtningen saa længe, indtil jeg troede 
mig vis om at have seet ret«!. 
Naar lige netop de højere, jagtbare Dyr undtages, der var omtale. 
omend ikke egentlig videnskabelig behandlede af Missionærerne Hans 
EGEDE, CRANZ og GLAHN, kan man sige, at det videnskabelige Kend- 
skab til den grønlandske Dyreverden begynder med Otto Fabricius. 
Man finder da ogsaa, at alle Forfattere, der behandler de lavere (hvir- 
velløse) Dyr, tager hans »Fauna Groenlandica« som Udgangspunkt, og 
at man for Hvirveldyrenes Vedkommende atter og atter citerer ham. 
Og da det var et i Forhold til Landets nordlige Beliggenhed og barske 
Klima meget anseligt Antal Dyrearter, han beskrev, blev Grønlands 
Dyreverden lige med eet Slag udmærket kendt ved denne ene Bog, 
og hans Værk var for lange Tider overhovedet det eneste, der gav en 
alle Klasser omfattende Fremstilling af arktisk Dyreliv. Jeg tror ikke, 
at jeg fejler, naar jeg mener, at ingen enkelt Bog eller Afhandling i 
dansk zoologisk Litteratur er bleven saa ofte citeret 1 den internatio- 
nale zoologiske Litteratur som Otto Fabricius” »Fauna Groenlandica«. 
Var end dette i og for sig en Bedrift, som for alle Tider vilde sikre 
Otto Fabricius' Navn mod at glemmes, saa er det dog ikke paa de 
systematiske Beskrivelser, at hans Storhed grunder sig. Det er Biolo- 
gien hos Fabricius, som efter min Mening betegner Højden i hans 
zoologiske Forfatterskab. 
I korte, koncise Vendinger, som kun det latinske Sprog raader 
over, giver Fabricius for næsten hvert eneste Dyr i al deres Knaphed 
indholdsrige Oplysninger om dets Levemaade. Hans Grønlands Fauna 
kommer derved til at indtage" en Særstilling og rage højt op over Sam- 
tidens faunistiske Værker, idet den ikke blot er en beskrivende For- 
tegnelse over de grønlandske Dyrearter, men tillige en Bog om deres 
Biologi. Og her gælder det samme som om de beskrivende Afsnit: Alle 
Iagttagelser, paa nær nogle faa udtrykkelig nævnede, er anstillede af 
Fabricius selv. 
Da næppe noget Ord er mere misbrugt end »Biologi«, idet mange 
mener, at det er Biologi at fortælle løst og fast om Dyrenes Vaner, 
maa det udtrykkelig betones, at Fabricius kun meddeler virkelig karak- 
teristiske og betydningsfulde Træk. 
Under Udbredelse f. Eks. meddeles for de vandrende Dyrs Ved- 
kommende Tiden for deres Komme og Bortdragen, samt hvad der 
betinger denne periodiske Optræden, for saa vidt da Fabricius havde 
en begrundet Mening derom. For Havdyrenes Vedkommende gives 
Oplysning om Dybden, hvori de forekommer, om Bundens Beskaffen- 
1 Skrivter af Naturhistorie-Selskabet, 5. Bind, 1. Hefte, 1799, S. 159. 
LXII. 
bho 
ID 
